નાણાકીય વર્ષ ૨૦૧૭-૧૮ માટે કોર્પોરેટ ટેક્સના દર ૧૮ ટકા રાખવાની અમારી માગ છે. સીઆઇઆઇએ વધુમાં જણાવ્યું કે આ ૧૮ ટકામાં તમામ પ્રકારનો સરચાર્જ અને સેસ પણ સામેલ કરવામાં આવે એટલું જ નહીં તમામ પ્રકારની ટેક્સની રાહતોને પણ દૂર કરવાની માગ કરાઇ છે. વર્તમાન સમયમાં કોર્પોરેટ ટેક્સ રેટ ૩૦ ટકા છે તે સિવાય સરચાર્જ અને સેસ પણ હોય છે. સીઆઇઆઇનું કહેવું છે કે હાલ કંપનીઓના પ્રોફિટ પર ટેક્સમાં જુદી જુદી રીતે ૩૨ પ્રકારની રાહત અને પ્રોત્સાહન આપવામાં આવે છે, જેના કારણે લાગુ પડતો ટેક્સનો દર ૧૯.૮ ટકા જ થાય છે.